stanford-oval/wikipedia huggingface dataset:
Čoahpeluoppal

| Čoahpeluoppal |
| --- | --- |
 Čoahpeluoppal nähtynä Másetvárrin rinteiltä
Valtiot:  Norja, Suomi
Paikkakunta:  Omasvuono, Enontekiö
Koordinaatit:  69°02′48″N, 21°00′47″E
Vesistöalue ja valuma-alueen tietoja
Laskujoki:  Čoahppejohka
Mittaustietoja
Pinnankorkeus:  661 m
Pinta-ala:  0,4882 km²
 fiČoahpeluoppal 
Čoahpeluoppal tai Čoahppeluoppal on Yykeänperänjoen (norj. Skibotnelva, pohjoissaameksi Ivgojohka) vesistöön kuuluva järvi Norjan ja Suomen rajalla Omasvuonon kunnassa Norjassa ja Enontekiöllä Suomessa.
Järven korkeus merenpinnasta on Norjan Kartverketin tietojen mukaan 661 metriä ja Suomen maanmittauslaitoksen mukaan 663,7 metriä. Järven pinta-ala on Norges vassdrags- og energidirektoratin tietojen mukaan 0,4882 km².
Järveen laskee koillisesta Norjan ja Suomen rajalta Čoahpejávri. Tähän laskevia suurimpia järviä ovat Norjan puolella Sáđgejávri ja Suomen puolelta Saarijärvi (pohjoissaameksi Suolojávri) ja Salmijärvi (pohjoissaameksi Šalmmijávri).
Järven lasku-uomana on Norjan puolella luoteeseen virtaava Čoahppejohka joka laskee Gállaluoppaliin ja edelleen Gállajávriin. Tämä laskee Gállajohkaa myöten Gálkkojávriin, jonka laskujoki Gálkkojohka muodostaa Yykeänperänjoen yläjuoksun Yykeänperänvankan laaksossa.
Ń

Ń (ń) on kirjain, jota käytetään puolan kielessä. Se ääntyy [ɲ] (IPA). Se ääntyy samalla tavalla kuin tšekin ja slovakian ň, serbokroatian nj, katalaanin ja unkarin ny sekä espanjan ñ.
Åbo Akademin kirjasto

Åbo Akademin kirjaston päärakennus.
Åbo Akademin kirjasto (ruots. Åbo Akademis bibliotek) on Turussa ja Vaasassa sijaitseva julkinen tieteellinen kirjasto, joka palvelee ensisijaisesti Åbo Akademin sekä ammattikorkeakoulu Novian opiskelijoita, opettajia, tutkijoita ja henkilökuntaa.
Kirjasto perustettiin vuonna 1919 ja on ollut siitä alkaen myös vapaakappalekirjasto. Kirjasto koostuu pääkirjastosta (Kirjatorni) ja kolmesta kampuskirjastosta, jotka ovat ASA-kirjasto ja Humanistinen kirjasto (Arken) Turussa sekä Academill-kirjasto Vaasassa.
Åbo Akademin tietokanta on nimeltään Alma, ja se on saanut nimensä yleisen historian professori Alma Söderhjelmin mukaan.
Åbo Akademin kirjastolla on erityisen asema ruotsinkielisen ja suomenruotsalaisen kulttuurin kehittäjänä ja varjelijana.
Historia

Åbo Akademi perustettiin vuonna 1918, ja pian laitosten tilat eivät enää riittäneet kasvaville kirjakokoelmille. Åbo Akademin kirjasto aloitti toimintansa vuonna 1919 päärakennuksen alakerrassa.
Vuonna 1934 Gertrud ja Gösta Branders lahjoittivat kirjastolle varat uuteen kirjastorakennukseen. Arkkitehdiksi valittiin Erik Bryggman, ja funkisklassikkoihin kuuluva Kirjatorni valmistui vuonna 1935. Tilojen arvioitiin riittävän kokoelmille vain noin kuudeksi vuodeksi. Lisärahoitus Branderseilta saatiin jo varhaisessa vaiheessa, mutta sotavuodet viivästyttivät lisärakentamista, ja vasta vuonna 1955 päästiin suunnittelemaan lisärakennusta. Bryggman esitti oman ehdotuksensa laajennuksesta, mutta hänen sairastuttuaan suunnitteluvastuu siirtyi arkkitehti Woldemar Baeckmanille.
Ylikirjastonhoitajat

Allan Törnudd, 1919–1927
Eric Holmberg, 1927–1952
Carl-Rudolf Gardberg, 1953–1966
Olof Mustelin, 1966–1980
Torbjörn Söderholm, 1981–1994
Siv Storå, 1995–1998
Tore Ahlbäck, 1998–2009
Pia Södergård, 2009–2021
Yrsa Neuman, 2021–
Zach Braff

Zach Braff vuonna 2011.
Zachary Israel ”Zach” Braff (s. 6. huhtikuuta 1975) on yhdysvaltalainen näyttelijä, ohjaaja, käsikirjoittaja ja tuottaja. Hän esitti päähenkilö John Doriania televisiosarjassa Tuho-osasto vuosina 2001–2010.
Elokuvia, joista Braff myös tunnetaan, ovat muiden muassa Ystävyyden kirot (2000), Garden State (2003), Pikku Kananen (2005), The Last Kiss (2006), Mahtava Oz (2013), Wish I Was Here (2014).
Braff syntyi juutalaiseen perheeseen South Orangessa, New Jerseyssä, ja sairastui jo lapsena pakko-oireiseen häiriöön. Hän valmistui Columbia High Schoolista ja sitten Bachelor of Artsina Northwestern Universitystä. Hänet palkittiin helmikuussa 2005 Grammyllä Garden Staten soundtrackista.
Braff oli Emmy-ehdokas vuonna 2005 ja vuosina 2005, 2006 ja 2007 hän oli ehdolla Golden Globen saajaksi.
Aiheesta muualla

Kuvia tai muita tiedostoja aiheesta Zach Braff Wikimedia Commonsissa
Zach Braff Internet Movie Databasessa. (englanniksi)
Ålvik

| Ålvik |
| --- | --- |
 Ålvik vuonna 2012.
 Ålvik
 Koordinaatit: 60°25′57″N, 6°25′54″E 
Valtio:  Norja
Lääni:  Vestland
Kunta:  Kvam
Pinta-ala:  
 – Maa:  0,7 km²
Väkiluku (2023):  426
 – Väestötiheys:  608,6 as./km²
Infobox OKVirheellinen NIMI-arvo: 
Ålvik on taajama Kvamin kunnassa Vestlandin läänissä Norjassa. Taajaman pinta-ala on 0,7 neliökilometriä ja asukasluku 426 vuonna 2023. Ålvikissa on piirautaa valmistava Bjølvefossenin valimo.
Kuvia

Ålvikin kirkko
Aiheesta muualla

Kuvia tai muita tiedostoja aiheesta Ålvik Wikimedia Commonsissa
Ylä-Tervajärvi (Mäntyharju)

| Ylä-Tervajärvi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju, Kouvola
Koordinaatit:  61°11′08″N, 26°55′48″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Repoveden–Tihvetjärven valuma-alue (14.98)
Tulo-oja:  oja Kolulammesta
Lasku-uoma:  Rumpunkoski Rumppulampeen 
Järvinumero:  14.984.1.012
Mittaustietoja
Pinnankorkeus:  90,5 m  
Pituus:  1,7 km  
Leveys:  490 m  
Rantaviiva:  4,76 km  
Pinta-ala:  31,351 ha  
Saaria:  1 
 fiYlä-Tervajärvi 
Ylä-Tervajärvi on Etelä-Savossa Mäntyharjulla ja Kouvolassa Repoveden kansallispuistossa sijaitseva järvi.
Maantietoa

Järvi on 1,7 kilometriä pitkä, 490 metriä leveä, ja sen pinta-ala on 31 hehtaaria. Sillä on yksi saari, jonka pinta-ala on 20 aaria. Sen rantaviivan pituus on 4,8 kilometriä.
Luontoarvoja

Järvi sijaitsee Repoveden kansallispuistossa. Sen rantametsät kuuluvat kansallispuistoon lukuun ottamatta sen ainoaa saarta. Järven vesialue ei kuulu puistoon paitsi eteläpäässä Kouvolalle kuuluva vesialue. Järven ympäristössä ei ole merkittyjä retkipolkuja, koska se jää Pahkajärven ampuma-alueen puolelle eikä se ole retkeilijöiden käytettävissä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Repoveden–Tihvetjärven valuma-alueella (14.98), jonka Tervajärven valuma-alueeseen (14.984) se kuuluu. Järven vedenpinnan korkeus on 90,5 metriä mpy.
Historiaa

Vuoden 1955 peruskartassa on monia merkkejä Kymmenen harjoittamasta tukinuitosta. Järven lasku-uomassa on kartassa kaksi uittoruuhea, jota pitkin tukit kulkivat alajuoksulle Tervajärven kautta Repovedelle. Tukit tulivat koillisesta Kaljunjärvestä, jonka alapuolella on kartassa vielä yksi uittoruuhi.
Öljy- ja biopolttoaineala

Öljy- ja biopolttoaineala ry (aikaisemmin Öljyalan Keskusliitto ry) on vuonna 1970 perustettu jäsentensä etu- ja yhteistyöjärjestö. Sen jäseniä ovat Neste Oyj, Neste Markkinointi Oy, St1 Oy, Suomen Osuuskauppojen Keskuskunta SOK, Oy Teboil Ab ja Öljy- ja Kaasutekniikka ry.
Järjestön tavoitteena on edistää nestemäisten polttoaineiden vastuullista käyttöä, osallistua kestävän energiatulevaisuuden kehittämiseen ja rakentaa puitteita jäsentensä kannattavalle toiminnalle. Etujärjestö ei ota kantaa jäsentensä väliseen kilpailuun eikä työmarkkinakysymyksiin.
Toiminta

Öljy- ja biopolttoaineala ry edustaa alaa ja toimii asiantuntijana yhteisissä alaa koskevissa energia-, ilmasto-, liikenne-, ja ympäristöpoliittisissa kysymyksissä. Toiminnan keskeinen osa on lainsäädäntöön liittyvä edunvalvonta eli yhteydenpito kansallisiin ja kansainvälisiin tahoihin, jotka vaikuttavat alan toiminnan edellytyksiin. Järjestö osallistuu lainsäädännön valmisteluun tekemällä aloitteita ja esityksiä, antamalla lausuntoja sekä edustamalla alaa muun muassa valtiovallan asettamissa työryhmissä. Kansainvälisen toiminnan pääpaino on EU:n lainsäädäntöhankkeiden valmistelussa.
Järjestö vastaa toimialantason kehitystyöstä liittyen huoltoasemien toimintaedellytyksiin, turvallisuus- ja ympäristökysymyksiin sekä urakoinnin laatuun. Lämmityssektorilla toteutetaan projekteja öljylämmityksen energiankäytön tehostamiseksi.
Järjestö kokoaa ja laatii alan tilastoja jäsentensä käyttöön sekä tilastoviranomaisille. Lisäksi vastataan alan standardoinnista Suomen Standardisoimisliiton SFS:n toimialayhteisönä ja alan valmiussuunnittelusta Huoltovarmuuskeskuksen kanssa tehtyyn sopimukseen perustuen. Järjestön omistama Öljyalan Palvelukeskus Oy vastaa Höylä-energiatehokkuussopimuksen toimeenpanosta sekä toteuttaa toimialatason ympäristö- ja koulutushankkeita.
Öljyalan energiatehokkuussopimus

Öljyalalla on valtiovallan kanssa solmittu energiatehokkuussopimus Höylä IV  vuosille 2017–2025. Alan toimijat edistävät energiatehokkuustavoitteita jakamalla öljylämmittäjille tietoa siitä, kuinka he voivat omilla toimillaan saada aikaan energiansäästöä.
Łęcznan piirikunta

Łęcznan piirikunta (puol. powiat łęczyński) on yksi Lublinin voivodikunnan piirikunnista. Piirikunnan arvioitu väkiluku oli vuoden 2019 lopussa 57 331. Siihen kuuluvat kuusi kuntaa ovat Cyców, Łęczna, Ludwin, Milejów, Puchaczów ja Spiczyn.
Piirikunnan väestöpyramidi 2014.
Vuoden 2019 lopussa Łęcznan piirikunnan asukkaista 50,9 prosenttia oli naispuolisia ja 49,1 prosenttia miespuolisia. Alle 18-vuotiaat muodostivat 19,4 prosenttia piirikunnan väestöstä, työikäiset 62,3 prosenttia ja eläkeikäiset 18,3 prosenttia väestön keski-iän ollessa 39,9 vuotta. Vuonna 2019 piirikunnassa syntyi 638 lasta. Łęcznan piirikunnan väkiluvun ennakoidaan pienenevän 49 400 asukkaaseen vuoteen 2050 mennessä.
Łódźin itäinen piirikunta

Łódźin itäinen piirikunta (puol. powiat łódzki wschodni) on yksi Łódźin voivodikunnan piirikunnista. Sen väkiluku oli vuoden 2019 lopussa 72 179. Piirikunta on jaettu kuuteen maalaiskuntaan, jotka ovat Andrespol, Brójce, Koluszki, Nowosolna, Rzgów sekä Tuszyn ja niissä on kylien lisäksi kolme kaupunkia; Koluszki, Rzgów ja Tuszyn. Hallintokeskus Łódź muodostaa oman kaupunkipiirikuntansa.
Brzezinyn kaupunkikunta ja Brzezinyn, Dmosinin, Jeżówin sekä Rogówin maalaiskunnat siirrettiin 1. tammikuuta 2002 Łódźin itäisestä piirikunnasta ja niistä muodostui uusi Brzezinyn piirikunta.
Łódźin itäisen piirikunnan pinta-alasta 24,3 prosenttia oli metsän peitossa vuonna 2018.
Łódźin itäisen piirikunnan työttömyysaste oli vuoden 2018 lopussa 6,2 prosenttia.
Piirikunnan väestöpyramidi 2014.
Vuoden 2019 lopussa Łódźin itäisessä piirikunnassa oli 72 179 asukasta, joista 52 prosenttia naispuolisia ja 48 prosenttia miespuolisia. Puolan väestönlaskennassa 2011 väkiluvun laskettiin olevan 68 061 ja sen ennakoidaan vuoteen 2050 mennessä kasvavan 81 140 asukkaaseen. Alle 18-vuotiaat muodostivat vuoden 2019 lopussa 18,8 prosenttia piirikunnan väestöstä, työikäiset 60,1 prosenttia ja eläkeikäiset 21,1 prosenttia väestön keski-iän ollessa 41,6 vuotta. Elävänä syntyneiden määrä oli vuonna 2019 yhteensä 662 lasta.
Ŋ

Ŋ (ŋ) on kirjain, jolla merkitään velaarista nasaalia eli niin sanottua äng-äännettä saamelaiskielissä sekä 
kansainvälisessä foneettisessa aakkostossa eli IPA:ssa. Kirjainta  käytetään esimerkiksi koltansaamessa ja pohjoissaamessa.
Ariana Greenblatt

| Ariana Greenblatt |
| --- | --- |

Henkilötiedot
Ariana Greenblatt (s. 27. elokuuta 2007) on yhdysvaltalainen näyttelijä. Greenblatt on näytellyt vuonna 2023 ilmestyneessä scifi-elokuvassa 65 sekä Barbiessa. Hän on myös näytellyt televisiosarjassa Ahsoka nuorena Ahsoka Tanona . Barbie - elokuvasta Greenblatt sai Critics' Choice Award -ehdokkuuden parhaasta nuoresta näyttelijästä ja Screen Actors Guild Award -ehdokkuudesta elokuvan erinomaisista näyttelijöistä yhdessä elokuvan kokoonpanon kanssa.
Vuodesta 2016 vuoteen 2018 hän näytteli Disney Channelin alkuperäisessä komedia-televisiosarjassa Stuck in the Middle roolina Daphne Diaz - hahmoa. Hänen ensimmäisiin elokuvarooleihinsa kuuluvat A Bad Moms Christmas (2017), Avengers: Infinity War (2018) ja In the Heights (2021).
Khosro Heydari

Khosro Heydari vuonna 2022.
Khosro Heydari (pers. ‏خسرو حیدری‎; s. 14. syyskuuta 1983 Teheran) on iranilainen jalkapalloilija, jonka pelipaikka oli oikealla laidalla. Hän on pituudeltaan 174-senttimetrinen. Hän pelasi koko seurajoukkueuransa Iranissa. Hän pelasi Iranin A-maajoukkueessa 60 ottelua vuosina 2007–2015.
Heydari pelasi Iranin pääsarjassa 404 ottelua, joissa hän teki kuusi maalia. Hän edusti vuodesta 2002 vuoteen 2019 kestäneellä pääsarjaurallaan Aboomoslemia, Paykania, PAS Teherania, PAS Hamedania, Esteghlalia ja Sepahania. Hän voitti Iranin liigamestaruuden Esteghlalin joukkueessa vuosina 2009 ja 2013 ja Sepahanin joukkueessa vuonna 2011 sekä Iranin cupin Esteghlalin joukkueessa vuosina 2012 ja 2018.
Heydari pelasi Iranin A-maajoukkueessa ensimmäisen kerran kesäkuussa 2007. Hän pelasi MM-kilpailuissa 2014 joukkueensa kaikki kolme ottelua, joista yhden avauskokoonpanossa. Hän pelasi kaikkiaan 60 A-maaottelua, joista viimeisen marraskuussa 2015.
Pejman Montazeri

Pejman Montazeri vuonna 2018.
Pejman Montazeri (pers. ‏پژمان منتظری‎, Pežmān Montazeri; s. 6. syyskuuta 1983 Ahvāz) on iranilainen jalkapalloilija, pelipaikaltaan puolustaja. Hän on pituudeltaan 185-senttimetrinen. Hän pelasi kotimaansa lisäksi Qatarissa. Hän pelasi Iranin A-maajoukkueessa 51 ottelua vuosina 2008–2019.
Montazeri pelasi Iranin A-maajoukkueessa ensimmäisen kerran vuonna 2008. Hän pelasi MM-kilpailuissa 2014 täyden peliajan joukkueensa kaikissa kolmessa ottelussa ja oli vaihtopelaajana MM-kilpailuissa 2018. Hän pelasi kaikkiaan 51 A-maaottelua, joista viimeisen vuonna 2019. Hän teki A-maaotteluissaan yhden maalin.
Zdravko Ježić

| Mitalit | Mitalit | Mitalit |  |
| --- | --- | --- | --- |
|  Ježić (oik.) vuonna 1956. |  Ježić (oik.) vuonna 1956. |  Ježić (oik.) vuonna 1956. |  |
Maa:   Jugoslavia
Miesten vesipallo
|  Olympialaiset  |  Olympialaiset  |  Olympialaiset  |  |
|  Hopeaa | Helsinki 1952 |  |  |
|  Hopeaa | Melbourne 1956 |  |  |
| EM-kilpailut  | EM-kilpailut  | EM-kilpailut  |  |
|  Hopeaa | Torino 1954 |  |  |
|  Hopeaa | Budapest 1958 |  |  |
|  Pronssia | Wien 1950 |  |  |
Zdravko Ježić (serb. Здравко Јежић, 17. elokuuta 1931 Niš, Jugoslavian kuningaskunta – 19. kesäkuuta 2005 Long Island, New York, Yhdysvallat) oli Jugoslaviaa edustanut vesipalloilija ja olympiamitalisti.
Ježić saavutti Jugoslavian maajoukkueessa olympiahopeaa Helsingissä 1952 ja Melbournessa 1956, EM-hopeaa Torinossa 1954 ja Budapestissa 1958 sekä EM-pronssia Wienissä 1950. Hän kilpaili myös Rooman kesäolympialaisissa 1960.
Aiheesta muualla

Kuvia tai muita tiedostoja aiheesta Zdravko Ježić Wikimedia Commonsissa
Zdravko Ježić Kansainvälinen olympiakomitea. (englanniksi)
Alireza Haghighi

Alireza Haghighi vuonna 2014.
Alireza Haghighi (pers. ‏علیرضا حقیقی‎, Alirezā Haqiqi; s. 2. toukokuuta 1988 Teheran) on iranilainen jalkapalloilija, pelipaikaltaan maalivahti. Hän on pituudeltaan 193-senttimetrinen. Hän on pelannut kotimaansa lisäksi Venäjällä, jossa hän jäi varamaalivahdin rooliin, Portugalissa ja Ruotsissa. Hän on pelannut Iranin A-maajoukkueessa 23 ottelua.
Haghighi on pelannut Iranin pääsarjassa 196 ottelua Persepolisin, Nassajin, Gol Gohar Sirjanin ja viimeksi kaudella 2023–2024 Havadarin joukkueessa. Hän siirtyi kesällä 2011 venäläisseura Rubin Kazaniin mutta pelasi siellä virallisissa otteluissa vain yhden Venäjän cupin ottelun syyskuussa 2015. Hän pelasi lainalla Portugalissa toisen sarjatason Covilhãssa alkuvuonna 2014 ja pääsarjajoukkue Penafielissa kaudella 2014–2015, jolloin hän pelasi 22 Portugalin liigan ottelua. Tammikuussa 2016 hän siirtyi portugalilaisseura Marítimoon, jossa hän pelasi neljä liigaottelua. Maaliskuusta 2017 toukokuuhun 2018 Haghighi pelasi Ruotsissa Eskilstunan ja Sundsvallin joukkueissa, joista ensin mainitussa hän pelasi 17 Allsvenskanin ottelua. Haghighi palasi runsaan vuoden pelitauon jälkeen syksyllä 2019 Iranin pääsarjaan.
Haghighi pelasi useissa Iranin nuorisomaajoukkueissa. Hän pelasi Iranin A-maajoukkueessa ensimmäisen kerran lokakuussa 2011 oltuaan sitä ennen jo vuoden ajan maajoukkueen varamaalivahtina. MM-kilpailuissa 2014 hän pelasi ykkösmaalivahtina joukkueensa kaikki kolme ottelua. Hän pelasi kaikkiaan 23 A-maaottelua, joista viimeisen kesäkuussa 2016. Vielä vuonna 2017 hän oli maajoukkueen mukana varamaalivahtina.
Zdeněk Sedlák (nuorempi)

| Zdeněk Sedlák> Henkilötiedot |
| --- | --- |
Syntynyt: 23. maaliskuuta 2000 (ikä 24) Zlín, Tšekki
Kansalaisuus:   Tšekki
Jääkiekkoilija
Lempinimi:  Seppo
Pelipaikka:  oikea laitahyökkääjä
Maila:  oikea
Pituus:  190 cm
Paino:  92 kg
Seura
Seura:  PSG Zlín
Sarja:  1. česká hokejová liga
Pelinumero:  23
Pelaajaura
Pääsarjaura:  2021–
Aik. seurat:  RoKi (Mestis) Hermes (Mestis) SaiPa (SML) Ketterä (Mestis) HC Plzeň (ČEL)
Zdeněk Sedlák (s. 23. maaliskuuta 2000 Zlín, Tšekki) on tšekkiläinen jääkiekkoilija, joka pelaa kotimaansa toiseksi korkeimmalla sarjatasolla 1. česká hokejová ligan PSG Berani Zlínissä. Hän on pelipaikaltaan oikea laitahyökkääjä, mutta Sedlák osaa pelata myös keskellä. Hän laukoo oikealta.
Ura > Maajoukkueura

| Mitalit> Maa:   Tšekki.Miesten jääkiekko.Ivan Hlinkan muistoturnaus  | Mitalit> Maa:   Tšekki.Miesten jääkiekko.Ivan Hlinkan muistoturnaus  | Mitalit> Maa:   Tšekki.Miesten jääkiekko.Ivan Hlinkan muistoturnaus  | Maa:   Tšekki> Miesten jääkiekko. |
| --- | --- | --- | --- |
|  Hopeaa | Břeclav 2017 | jääkiekko |  |
Sedlák pelasi alle 18-vuotiaiden Ivan Hlinkan muistoturnauksessa vuonna 2017, jolloin hän voitti hopeaa. Sedlák pelasi myös World Junior A Challengessa vuonna 2018, jolloin hän jakoi neljällä osumallaan koko turnauksen maalipörssin voiton Canada Westin Harrison Blaisdellin kanssa. Yhteensä Sedlák on pelannut 17 nuorten ja 27 poikien maaottelua.
Muuta

Sedlákin isä Zdeněk Sr. on entinen Tšekin maajoukkuehyökkääjä, joka pelasi omalla urallaan pudotuspelit mukaan lukien yhteensä 380 ottelua Tšekin Extraligassa. Hän loi pääsarjauraa myös Suomessa, Sveitsissä, Itävallassa, Valko-Venäjällä, Tanskassa ja Italiassa. Vanhempi Zdeněk on toiminut myöhemmin juniorivalmentajana Zlínissä. Nuoremman Zdeněkin setä Pavel Sedlák on toiminut valmennus- ja seurajohtotehtävissä Tšekin alemmissa sarjoissa.
Brandon McNulty

| Brandon McNulty |
| --- | --- |
 Brandon McNulty Kalifornian ympäriajossa 2018.
Henkilötiedot
Syntynyt: 2. huhtikuuta 1998 (ikä 26)
Kansalaisuus:   Yhdysvallat
Pyöräilijä
Pituus:  183 cm
Joukkue:  UAE Team Emirates
Laji:  maantiepyöräily
Rooli:  ajaja
Ura
Ammattilaisjoukkue(et)
2017–2019 2020–:  Rally Cycling UAE Team Emirates
Suurimmat voitot
 Italian ympäriajo, etappi Espanjan ympäriajo, etappi Aika-ajon Yhdysvaltojen-mestaruus 2023, 2024 
 Tiedot päivitetty: 21. elokuuta 2024 
Brandon McNulty (s. 2. huhtikuuta 1998 Phoenix) on yhdysvaltalainen maantiepyöräilijä. Hän aloitti ammattilaisuransa Rally Cycling -joukkueessa 2017 ja on vuodesta 2020 edustanut UCI World Tour -tasolla kilpailevaa UAE Team Emiratesia. Hän on menestynyt etenkin aika-ajoissa ja etappikilpailuissa.
McNulty voitti junioreiden aika-ajon maailmanmestaruuden 2016. Hän voitti 15. etapin Italian ympäriajossa 2023 ja avausetappina ajetun aika-ajon Espanjan ympäriajossa 2024.
Ólympos (Lárisa)

| Ólympos Όλυμπος |
| --- | --- |
 Kunnallisyksikön sijainti
 Ólympos
 Koordinaatit: 39°58′38″N, 22°11′11″E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Thessalia
Alueyksikkö:  Lárisa
Kunta:  Elassóna
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  220306
Väkiluku (2011):  3 164
Aikavyöhyke:  UTC+2
 – Kesäaika:  UTC+3
Postinumero:  402 00
Rekisterikilpi:  RI
Infobox OKVirheellinen NIMI-arvo: 
Ólympos (kreik. Όλυμπος; myös Ólimbos; virallisesti Δημοτική Ενότητα Ολύμπου, Dimotikí Enótita Olýmpou) on yksi Elassónan kunnan kunnallisyksiköistä ja entinen itsenäinen Kreikan kunta. Se sijaitsee Lárisan alueyksikössä Thessalian alueella. Kunnallisyksikön väkiluku on 3 164 (vuonna 2011).
Ólympoksen kunnallisyksikköön kuuluu Elassónan kunnan koillisosa. Se on saanut nimensä Kreikan korkeimmasta vuoresta Ólympoksesta, jonka lounaisrinteen alueen se käsittää. Kunnallisyksikön suurin asutus on Kallithéan kylä.
Ólympos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Elassónan kuntaan yhdessä Antichásian, Karyán, Livádin, Potamián, Sarantáporon, Tsaritsánin ja Verdikoúsan kanssa, jolloin se muuttui uuden kunnan kunnallisyksiköksi.
Kunnallisyksikön osat

Ólympoksen kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Flámpouro | Flámpouro | 177 |
| Flámpouro | Ierá Moní Sparmoú (luostari) | 1 |
| Flámpouro | Skopiá | 95 |
| Flámpouro | Vrysopoúles | 0 |
| Kallithéa | Kallithéa | 652 |
| Kallithéa | Petrotó | 47 |
| Kokkinógeio | Kokkinógeio | 240 |
| Kokkinopilós | Kalývia | 467 |
| Kokkinopilós | Kokkinopilós | 125 |
| Lófos | Aspróchoma | 106 |
| Lófos | Lófos | 230 |
| Olympiáda | Olympiáda | 465 |
| Olympiáda | Sparmós | 126 |
| Pýthio | Pýthio | 433 |
Yhteensä: 3 164
Zach Aston-Reese

| Zach Aston-Reese |
| --- | --- |

Henkilötiedot
Syntynyt: 10. elokuuta 1994 (ikä 30) Staten Island, NY, Yhdysvallat
Kansalaisuus:   Yhdysvallat
Jääkiekkoilija
Pelipaikka:  keskushyökkääjä
Maila:  vasen
Pituus:  183 cm
Paino:  93 kg
Seura
Seura:  Columbus Blue Jackets
Sarja:  NHL
Pelaajaura
Pääsarjaura:  2017–
Aik. seurat:  Wilkes-Barre/Scranton Penguins (AHL) Pittsburgh Penguins (NHL) Anaheim Ducks (NHL) Toronto Maple Leafs (NHL)   Detroit Red Wings (NHL) Grand Rapids Griffins (AHL)
Zachary Aston-Reese (s. 10. elokuuta 1994 Staten Island, New York, Yhdysvallat) on yhdysvaltalainen jääkiekkoilija, joka pelaa NHL-seura Columbus Blue Jacketsissa. Aston-Reese on pelipaikaltaan keskushyökkääjä, mutta hän osaa pelata myös laidassa. Pittsburgh Penguinsin toimitusjohtaja Jim Rutherford on verrannut Aston-Reesea pelityyliltään Patric Hörnqvistiin hänen fyysisyytensä ja maalinedustapelaamisensa myötä. Aston-Reese itse on nimennyt vertauskuvakseen Chris Kunitzin.
Charlotte Wessels

| Charlotte Wessels |
| --- | --- |
 Wessels Summer Breeze -festivaaleilla 2017.
Henkilötiedot
Koko nimi:  Johanna Charlotte Wessels
Syntynyt: 13. toukokuuta 1987 (ikä 37) Zwolle, Hollanti
Ammatti:  laulaja-lauluntekijä
Muusikko
Laulukielet:  Englanti, hollanti
Aktiivisena:  2004 –
Tyylilajit:  sinfoninen metalli, progressiivinen metalli, goottimetalli, jazz
Soittimet:  laulu, klarinetti, kitara
Yhtyeet:  Delain, To Elysium, Infernorama, Knight Area, Nemesea, Serenity, Marco Hietala, Sharon den Adel, Kamelot, Phantasma
Levy-yhtiöt:  Roadrunner Records 
Aiheesta muualla
www.delain.nl
  [ Muokkaa Wikidatassa ] [ ohje ]  
Johanna Charlotte Wessels (s. 13. toukokuuta 1987) on hollantilainen laulaja-lauluntekijä, joka syntyi Zwollessa, Alankomaissa. Hänet tunnetaan parhaiten hollantilaisen sinfonisen metalli-yhtyeen Delainin entisenä päälaulajana. Lisäksi hän toimii myös sinfonisen rock-yhtyeen Phantasman päälaulajana.
Tausta

Wessels on koulutettu jazzin ja klassisen musiikin laulaja. Hän kouluttautui ensin jazziin, mutta myöhemmin hänen ohjaajansa ehdotti klassista laulamista. Wessels on kuitenkin todennut klassisen koulutuksen olleen erittäin rajoittavaa, joten hän halusi tehdä jotain klassisen musiikin ja jazzin välimaastosta.
Ura > To Elysium

Wessels liittyi goottimetalli-yhtyeeseen To Elysiumiin noin 15–16-vuotiaana. Alaikäisyyden vuoksi hänen vanhempansa allekirjoittivat sopimuksen.
Ura > 2004–2021: Delain

File:Delain in London, ON 2016 A.jpg
Wessels ja Delain (2016)
Wessels aloitti Delainin laulajana vuonna 2004. Within Temptationissa aiemmin vaikuttanut Martjn Westerholt kaipasi projektiinsa laulajaa ja sanoituksia, ja hän tiedusteli Wesselsiltä voisiko hän auttaa tässä. Yhtyeen oli tarkoitus alun perin olla vain yksittäinen studioprojekti, mutta vuonna 2005 he allekirjoittivat sopimuksen Roadrunner Recordsin kanssa. Wessels jätti Delainin helmikuussa 2021.